Document ID: 32004R0635

Kommissionens forordning (EF) nr. 635/2004
af 5. april 2004
om fastsættelse for 2004 af vekselkursen for visse former for direkte støtte og for struktur- og miljøforanstaltninger
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2799/98 af 15. december 1998 om den agromonetære ordning for euroen(1),
under henvisning til Kommissionens forordning (EF) nr. 1410/1999 af 29. juni 1999 om ændring af forordning (EF) nr. 2808/98 om gennemførelsesbestemmelser for den agromonetære ordning for euroen i landbrugssektoren og om ændring af definitionen af visse udløsende begivenheder i forordning (EØF) nr. 3889/87, (EØF) nr. 3886/92, (EØF) nr. 1793/93, (EØF) nr. 2700/93 og (EF) nr. 293/98(2), særlig artikel 2,
under henvisning til Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren(3), særlig artikel 4, stk. 3, andet punktum,
under henvisning til Kommissionens forordning (EF) nr. 2550/2001 af 21. december 2001 om gennemførelsesbestemmelser til Rådets forordning (EF) nr. 2529/2001 om den fælles markedsordning for fåre- og gedekød for så vidt angår præmieordningerne og om ændring af forordning (EF) nr. 2419/2001(4), særlig artikel 18a, stk. 2,
under henvisning til Kommissionens forordning (EF) nr. 2342/1999 af 28. oktober 1999 om gennemførelsesbestemmelser til Rådets forordning (EF) nr. 1254/1999 om den fælles markedsordning for oksekød for så vidt angår præmieordningerne(5), særlig artikel 43, og
ud fra følgende betragtninger:
(1) Efter artikel 4, stk. 1, andet afsnit, i forordning (EF) nr. 2808/98 er den udløsende begivenhed for vekselkursen for støtte til energiafgrøder som omhandlet i afsnit IV, kapitel 5, i Rådets forordning (EF) nr. 1782/2003(6) den 1. januar i det år, som støtten ydes for.
(2) Efter artikel 4, stk. 2, i forordning (EF) nr. 2808/98 er den udløsende begivenhed for vekselkursen for beløb, der ydes i struktur- eller miljøsammenhæng, den 1. januar i det år, hvor der træffes beslutning om støtten.
(3) Efter artikel 4, stk. 3, i forordning (EF) nr. 2808/98 er den vekselkurs, der skal anvendes, lig med gennemsnittet, beregnet pro rata temporis, af de vekselkurser, der gælder i måneden forud for datoen for den udløsende begivenhed.
(4) Efter artikel 12 i Kommissionens forordning (EF) nr. 293/98 af 4. februar 1998 om fastsættelse af de udløsende begivenheder i sektorerne frugt og grøntsager og produkter forarbejdet på basis af frugt og grøntsager, i en del af sektoren levende planter og blomsterdyrkningens produkter samt for visse produkter, der er opregnet i bilag II til traktaten, og om ophævelse af forordning (EF) nr. 1445/93(7), er den vekselkurs, der hvert år skal anvendes ved omregning til national valuta af maksimumsbeløbet pr. ha for støtten til forbedring af kvaliteten og fremme af afsætningen i sektoren for nødder og johannesbrød, lig med gennemsnittet, beregnet pro rata temporis, af de vekselkurser, der gjaldt i måneden forud for den 1. januar i den årlige referenceperiode.
(5) Efter artikel 18a i forordning (EF) nr. 2550/2001 fastlægges den udløsende begivenhed for den vekselkurs, der skal anvendes på præmiebeløb og betalinger i fåre- og gedekødssektoren, i begyndelsen af det kalenderår, som præmien eller betalingen ydes for. Den vekselkurs, der skal anvendes, er lig med gennemsnittet, beregnet pro rata temporis, af de vekselkurser, der gælder i december forud for datoen for den udløsende begivenhed.
(6) Efter artikel 42 i forordning (EF) nr. 2342/1999 er datoen for ansøgningens indgivelse den udløsende begivenhed med henblik på fastlæggelsen af konteringsåret for den særlige præmie, ammekopræmien, sæsonpræmien og ekstensiveringsbeløbet. Med hensyn til slagtepræmien er konteringsåret slagte- eller udførselsåret. Efter nævnte forordnings artikel 43 omregnes præmiebeløb og betalinger i oksekødssektoren til national valuta efter gennemsnittet, beregnet pro rata temporis, af vekselkurserne i december forud for konteringsåret.
(7) Vekselkursen for de pågældende beløb og støttebeløb i 2004 bør derfor fastsættes efter gennemsnittet, beregnet pro rata temporis, af vekselkurserne i december 2003 -
UDSTEDT FØLGENDE FORORDNING:
Artikel 1
I 2004 anvendes vekselkursen i bilaget på følgende beløb:
a) støttebeløbet for energiafgrøder som omhandlet i afsnit IV, kapitel 5, i Rådets forordning (EF) nr. 1782/2003
b) beløb, der ydes i struktur- eller miljøsammenhæng, som omhandlet i artikel 4, stk. 2, i forordning (EF) nr. 2808/98
c) maksimumsbeløbet pr. ha for støtten til fremme af afsætningen af nødder og johannesbrød som fastsat i artikel 2 i Rådets forordning (EØF) nr. 790/89(8)
d) præmiebeløb og betalinger i fåre- og gedekødssektoren som fastsat i artikel 4, 5 og 11 i Rådets forordning (EF) nr. 2529/2001(9)
e) præmiebeløb og betalinger i oksekødsektoren som fastsat i artikel 4, 5, 6, 11, 13 og 14 i Rådets forordning (EF) nr. 1254/1999(10).
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. april 2004.

Labels: 2
6